hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu hu et en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Csak kérdez, nem akarja megmondani a tutit
Tíz hónappal kislánya születése után Jakupcsek Gabriella visszatért a képernyőre. Hetente jelentkező „…mert érdekel” című beszélgetős műsora a Story TV-n fut és sokunkat foglalkoztató, közéleti témákat boncolgat szórakoztatóan, mégis alaposan,  mindezt eredeti szemszögből tálalva. A műsorvezető nem kínál megoldást. Csak kérdez.
– A Story TV nem olyan országos lefedettségű csatorna, mint ahol korábban dolgozott. Befolyásolja ez a műsorkészítésben?
– Természetesen mindig jobb több emberhez eljutni. Ám a tendencia egyre inkább arrafelé mutat, hogy az emberek nem folyamatosan néznek egy adót, hanem kapcsolgatnak.  Valószínűleg ennek köszönhetően a jövőben sokkal karakteresebbé válnak műsorok és csatornák. Szerintem ez egy jó folyamat kezdete.
– Hány ember dolgozik az adásokon?
– Nagyon kevés, majd megszakadunk, de a csapat nagyon profi. Sokkal kevesebben dolgoznak velem, mint amit el tudna képzelni az alapján, amennyi munka ebben benne fekszik.
– Mennyi idejük van egy-egy témát feldolgozni?
– Több adást készítünk párhuzamosan. A szervezés, az előkészítés körülbelül egy hetet vesz igénybe, majd az utolsó napokban jut időm a konkrét adásra felkészülni. Olyan témákat választunk, amik hosszabb ideje folyamatosan az érdeklődés középpontjában vannak. Nem oknyomozó a műsor, viszont az célom, hogy több oldalról legyenek ezek a kérdések feltéve, hogy több vendég legyen és legyenek bejátszások is.
– Mennyiben más ez a feladat, ahhoz képest, amivel az utóbbi években foglalkozott?
– Sokkal több munka és sokkal nagyobb érzékenység van minden téma mögött. Sokkal több erkölcsi és szakmai felelőssége van a dolognak anélkül, hogy én bármiféle bizonyításba is bocsátkoznék. Én kizárólag kérdezek és szeretném fent hagyni ezeket a kérdéseket.
– Miért a kérdésfelvetésre épül a műsor?
– Azért, mert az az érzésem, hogy sok olyan téma van, amit nem szabad kilökni az emberek tudatából. Azt szeretném sugallni, hogy a civil embereknek óriási erejük van és a problémák megoldását nem feltétlenül mindig kívülről kell várni. Nagyon hiszek a civil kíváncsiságban és a józan észben. Ezért olyan televíziós műsort szeretnék, ami közös gondolkozásra késztet minket, és ne azt várjam, hogy otthon a fotelban ülve valaki megmondja nekem a tutit. Mert senki nem tudja megmondani a tutit, legfeljebb megjátssza, hogy képes rá.
– Mi az elvárása? Mikor lesz sikeres ez a műsor?
– Nagyon nehéz dolog az, amivel mi most kísérletezünk, mert megpróbálunk már elfelejtett dolgokat összevegyíteni egy stúdióban: hátha lehet közéleti témákkal szórakoztató módon foglalkozni. Semmi harsányságot nem szeretnénk, nem robbantani akarunk és nem dolgunk, hogy kereskedelmi babérokra törjünk. Akkor leszek elégedett, ha ezt a műsort megbecsülik és beszélnek róla. Ha vitát gerjeszt pozitív vagy negatív értelemben, akkor értelme volt annak, hogy megcsináltam.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.